kardosdrur/scandi-wiki huggingface dataset:
Blomheller Station

Blomheller Station (Blomheller holdeplass eller Blomheller stasjon) er en jernbanestation på Flåmsbanen i Norge. Stationen er simpelt opbygget med en gul ventesalsbygning af træ og en kort perron.

Stationen åbnede som trinbræt i 1942, da den ordinære persontrafik på banen startede. Betjeningen med persontog blev indstillet 5. januar 1998 men genoptaget 22. august 1999.

Litteratur

Eksterne henvisninger 

Stationer på Flåmsbanen
Etableret i 1942
Kjosfossen Station

Kjosfossen Station (Kjosfossen holdeplass eller Kjosfossen stasjon) er en jernbanestation på Flåmsbanen i Norge. Stationen blev åbnet i 1951 som en turiststation ved vandfaldet Kjosfossen. Stationen er kun tilgængelig med tog, der kun stopper ved den i sommerhalvåret for at passagerne kan besigtige vandfaldet. Indtil februar 1977 hed stationen Kjosfossen kraftstasjon.

Litteratur

Eksterne henvisninger 

Stationer på Flåmsbanen
Etableret i 1951
All In (album)

All In er det andet studiealbum fra den danske popsangerinde Sys Bjerre. Det blev udgivet den 20. september 2010.

GAFFA gav albummet to ud af seks stjerner. Albummet solgte guld. Singlen "Alle mine veninder" solgte også guld, og nåede #5 på tracklisten. "Kære farmor – Du som er i Herlev" kom ind som #34 på samme hitliste.

Spor 
 "Alle Mine Veninder" - 3:18
 "Dans På Neuroser" - 4:10
 "Kære Farmor" - 3:47
 "Fuld Af ..." - 2:27
 "Cand Mag Fugl Fønix" - 3:07
 "Min Skyld	3:51
 "Ensomnia" - 3:43
 "Bow Wow" - 2:47
 "All In" - 3:46
 "Hjemve" - 4:16
 "Kærlighed Gør Blind" - 4:26

Referencer

Eksterne henvisninger 
 

Sys Bjerre-album
Album fra 2010
Ludvig 5. af Frankrig

Ludvig 5. (), kaldet Ludvig den Dovne () (ca. 966/967–21. maj 987) var konge af Det Vestfrankiske Rige, en forgænger for nutidens Frankrig, fra 986 til 987. Han var søn af Kong Lothar og var den sidste konge af den karolingiske slægt i Det Vestfrankiske Rige. Han blev efterfulgt som konge af Hugo Capet fra den capetinske slægt.

Konger af Frankrig
Frankiske konger
Karolingerne
Omkomne ved rideulykker
All In

All In eller All in er britisk er forkortelse for all inclusive og betyder alt inklusiv - eller noget man går fuldt ind for.

All In har flere specialiseringer:
 All in (film)
 All In (album)
Gør det selv (flertydig)

Gør det selv betyder almindeligvis det at man selv gør noget.
Gør det selv har flere betydninger:
 Gør det Selv (tidsskrift) - dansk tidsskrift udgivet af Bonnier Publications
 Gør det selv (album) - album fra den danske sanger Sys Bjerre fra 2008

Se også
 DIY - forkortelse for do it yourself - dansk gør det selv.
Lüchow (Lauenburg)

Lüchow er en kommune i det nordlige Tyskland, beliggende i Amt Sandesneben-Nusse i den nordvestlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Lüchow ligger omkring 35 km nordøst for Hamborg, 12 kilometer nordvest for Mölln og cirka 15 km vest for Ratzeburg.

Eksterne kilder/henvisninger 

 
 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Nusse

Nusse er en kommune i det nordlige Tyskland, beliggende i Amt Sandesneben-Nusse i den nordvestlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Nusse ligger omkring 40 km øst for Hamborg, 27 km syd for Lübeck, 7 kilometer nordvest for Mölln og cirka 12 km sydvest for Ratzeburg. Kommunen ligger mod vest ud til Ritzerauer See i nabokommunen Ritzerau.

Eksterne kilder/henvisninger 

  
 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
SL-79

SL-79 (forkortelse for Sporvogn Ledd bestilt i 1979) er en type sporvogne udformet som ledvogne, der benyttes på Oslos sporveje. Der er leveret 40 sporvogne fordelt på to serier. De første 25 vogne, SL-79/I, blev sat i drift i 1982, mens de sidste 15, SL-79/II, fulgte i 1989. De to serier ligner hinanden meget, om end SL-79/II har et lidt anderledes interiør, ligesom der er nogle mindre tekniske forskelle. Derudover blev SL-79/I leveret med en enkelt bagdør i venstre side, som SL-79/II ikke har. De første 10 vogne blev produceret af Duewag i Düsseldorf og resten af Strømmens Værksted (siden 1988 EB Strømmens Verksted). Vognene har 71 siddepladser og 66 ståpladser.

Ved leveringen fra Strømmens Værksted til Oslo benyttedes NSB's spornet. Vognene blev koblet til et diesellokomotiv og trukket til det nuværende sporterræn ved Oslo S. I begyndelsen af 1980'erne var der et forbindelsesspor, som gjorde det muligt at skubbe vognene over på sporvejsskinnerne. Her blev strømaftageren hævet, hvorefter sporvognene kunne køre til remisen i Holtet for egen kraft.

I dag er SL-79 den eneste type sporvogn, der benyttes i normal drift på linjerne til Majorstuen (11, 12 og 19). Desuden benyttes de sammen med de nyere SL-95 på linje 13. Derimod benyttes de normalt ikke på Ullevål hageby-linjen (linje 17 og 18) til Rikshospitalet, da endestationen der ikke har en vendesløjfe, der er nødvendig for at vende SL-79, der kun har en vognstyrerplads i den ene ende. Den tidligere endestation på Ullevål hageby-linjen, John Colletts plass, har dog en vendesløjfe.

Til trods for deres alder anser trafikselskabet Ruter Sl-79 for at være robuste vogne i god teknisk stand. Interiøret er dog noget slidt, og en del vogne har rustskader. Derudover lever de ikke op til kravene om universelt design, da de har højt gulv. Ruter lagde derfor i 2011 op til, at en plan for udfasning af de ældste vogne burde træde i kraft senest i 2017, mens SL-70/II kan holdes i drift til omkring 2025-2028.

Noter

Eksterne henvisninger 

 Tv2nyhetene.no – Ny milliardsmell for Oslo-trafikken (23.09.2010) – Om anskaffelse af nye sporvogne

Oslos sporveje
Sporvogne
Kungur

Kungur (, ) er en by i Perm kraj i Rusland. Den ligger 80 km sydøst for Perm. Indbyggertal: 66.311(2016).

Kungur blev grundlagt i 1663 i Uralbjergene, hvor floden Iren løber sammen med Sylva (en sideflod til Kama). Kungur er en gammel russisk by med historisk arkitektur. Den er i dag et handels-, industri-, og transportcentrum.

Historie 
Kungur blev oprindelig grundlagt sytten kilometer opstrøms fra Irens munding, ved floden Kungurka, i 1648. I 1662 blev byen brændt ned af basjkirere. I 1663 blev den genopbygget som en fæstning på stedet hvor landsbyen Mysovskoje lå. I 1674 modstod fæstningen en belejring af Jemeljan Pugatjovs kosakhær. I begyndelsen af 1700-tallet begyndte der at udvikle sig en læder- og fodtøjindustri her, og i 1724 blev der bygget et garveri i byen. Ved midten af århundredet var Kungur et af de tættest befolkede områder i Ural. I 1759 blev administrationen for mineindustrien i Perm-regionen flyttet til Kungur. Kungur blev tildelt bystatus i 1781. I slutningen af 1700-tallet var Kungur et vigtigt centrum for transithandel ved Sibirienvejen, så vel som centrum for læderproduktion i Perm-provinsen og tov og linolie fra Kungur var kendt. I løbet af 1800-tallet udviklede byen sig til at blive et betydeligt kulturelt og industrielt centrum.

Økonomi 
Større industrivirksomheder i Kungur er SIA Turbobur og JSK "Kungur-fodtøj" (som blandt andet laver militært fodtøj). I byen produceres kunstgenstande, souvenirer af sten og musikinstrumenter (guitarer), og der findes også mekanisk industri, tekstil- og strikkefabrikker og fødevareindustri.

Transport 
Kungur ligger ved den transsibiriske jernbane, og var den første by i europæisk Rusland, der blev tilknyttet banen.

Seværdigheder

Kungur isgrotte 
Lige ved Kungur, på højre bred af floden Sylva, ligger Kungur isgrotte. Hulegange strækker sig under jorden over 6.000 meter, og kun en mindre del er blevet udforsket. Gamle udglidninger og skred gør det imidlertid umuligt at finde ud af hvor langt gangene egentlig strækker sig. I den udforskede del er der dusinvis af separate grotter, hvoraf den største er Druzjba-grotten (), der fik navnet til ære for deltagere ved den Internationale Geologiske Kongres, som besøgte den i 1937. Indenfor i denne grotte er der en indsø på 750 m². Grotterne er "dekoreret" med søjler af stalagmitter og stalaktitter på op til to meter. Grotten fyldes op af vand fra Sylva-floden hvert forår og efterår, og den er da ikke tilgængelig for turister.

Eksterne henvisninger 

 Uofficiel hjemmeside for Kungur
 Kungur isgrotte

Byer i Perm kraj
Rent hjem

Rent hjem er en tv-serie, der blev sendt på TV 2 i 2004 og kørte over 2 sæsoner, fra 2004-2007.

Serien handler om de to værter: Gitte Sørensen, som er oldfrue på kursusstedet Hindsgavl Slot ved Middelfart, hvor hun dagligt kontrollerer, at hverken støv, pletter eller nullermænd sætter sig fast på gulvet eller i møblerne; og Anna Høgberg, som er sygeplejerske.

De rejser Danmark rundt og hjælper med at gøre rent i hjem, som ikke har set en støveklud i lang tid.

Referencer

Eksterne henvisninger 
 

Tv-programmer fra TV 2 Danmark
Dokumentarserier fra Danmark
Danske tv-serier fra 2000'erne
Sys (album)

Sys er det tredje studiealbum fra den danske popsangerinde Sys Bjerre. Det blev udgivet den 17. august 2012.

GAFFA gav albummet tre ud af seks stjerner. Nummeret "Sku' Ha' Gået Hjem" kom ind som #33 på Track Top-40.

Spor 
 "Sku' Ha' Gået Hjem" - 3:37
 "Karma" - 3:32
 "Hey Vanessa" - 3:32
 "Kære Kina" - 2:51
 "Jeg Har Det Sjovt" - 2:51
 "Sommer, Sol Og Søndag" - 3:11
 "100 År" - 2:39
 "Klisterbånd Og Kompromiser" - 3:12
 "VIP OMG" - 3:31
 "Hånd I Hånd" - 4:17
 "Hurtig" - 3:54

Referencer

Eksterne henvisninger 
 

Sys Bjerre-album
Album fra 2012
Labiodental konsonant

Labiodentale konsonanter (af latin labium, ’læbe’ og dens, ’tand’) er en gruppe af konsonante sproglyde, som udtales ved at underlæben føres sammen med overkæbens tænder, eller omvendt for overlæben og underkæbens tænder.

Fonetik
Alveolær konsonant

En alveolær konsonant eller alveolar udtales ved at tungen føres sammen med tandkødet, og fæstnes til fortænderne. De frikative alveolære konsonanter inddeles i dentale, alveopalatale og postalveolære, mens de øvrige normalt grupperes sammen som alveolære.

Se også
Det internationale fonetiske alfabet

Fonetik
Postalveolær konsonant

Postalveolære konsonanter udtales ved at tungen trykkes mod området mellem tandkødet og gummerne. I praksis grupperes de ikke-frikative postalveolare konsonanter for det meste med de dentale og de alveolære, da disse lyder næsten ens.

Se også
Det internationale fonetiske alfabet (IPA)

Fonetik
Palatal konsonant

Palatale konsonanter udtales ved at tungen trykkes mod ganen.

Se også
Det internationale fonetiske alfabet

Fonetik
Victor Puiseux

Victor Alexandre Puiseux (født 16. april 1820 i Argenteuil, død 9. september 1883 i Frontenay, Jura) var en fransk astronom og matematiker. Han var far til Pierre Puiseux.

Efter at have beklædt lærerpladser i matematik ved forskellige højskoler blev Puiseux 1855 astronom vid observatoriet i Paris og 1857 professor i matematik og astronomi ved Sorbonne. Udover en række matematiske arbejder offentliggjorde han flere værker indenfor den teoretiske astronomi, særlig om teorien for planeternes og månens bevægelser, beregninger af Venuspassagerne samt astronomiske observationer.

Kilder 

 

Astronomer fra Frankrig
Matematikere fra Frankrig
Professorer fra Frankrig
Franskmænd i 1800-tallet
Ugglan
Velær konsonant

Velære konsonanter eller velarer udtales ved at tungeryggen trykkes mod den bløde gane. 

Velarisering markeres i IPA ved hjælp af [].

Se også
Det internationale fonetiske alfabet

Fonetik
Nasal konsonant

En nasal lukkelyd fremkommer når velum sænkes, således at luften kan strømme frit gennem næsen. Mundhulen fungerer fortsat som et resonanskammer for lyden, men luften slipper ikke ud gennem munden, da den bliver blokeret af tungen eller læberne. Dermed er det ikke næsen selv som udgør forskellen mellem de forskellige nasale lukkelyde, men derimod mundens artikulation, som i plosiver.

Liste over nasale lukkelyder:

 [] er en stemt bilabial nasal
 [] er en stemt labiodental nasal (SAMPA: [F])
 [] er en alveolar eller dental nasal: se alveolar nasal
 [] stemt retrofleks nasal (SAMPA: [n`])
 [] stemt palatal nasal (SAMPA: [J]); er en udbredt lyd in europæiske sprog som i spansk ñ; fransk og italiensk gn; katalansk og ungarsk ny; eller portugisisk nh.
 [] stemt velar nasal (SAMPA: [N]), som i ting.
 [] stemt uvular nasal (SAMPA: [N\])

Fonetik
Koza İpek Holding

Koza İpek Holding er en tyrkisk forretningskonglomerat. Det omfatter mineselskaberne Koza Altin og Koza Anadolu (Koza Anadolu Metal Madencilik Isletmeleri AS, forkortet KOZAA. Koza Davetiye er en markedsføringsgren for pressevirksomhed. Media aktiver (via Koza İpek Gazetecilik ve YAYINCILIK A.Ş.) omfatter den meget læste avis Bugün, den mindre læste daglige avis Millet, og to TV/radiostationer, Bugün TV og Kanaltürk TV, den sidstnævnte blev købt af virksomheden i 2008. 

Virksomheden blev grundlagt af Ali İpek i 1948 med Ipek Printery Company, Ipek MATBAACILIK Sanayi ve Ticaret AS. Den anses for at være forbundet til et netværk af tilhængere af den tyrkiske USA-baserede prædikant Fethullah Gülen. Fra 2002 var Gülen-netværket og dets tilhørende medier trofaste støtter til den konservative AKP-regering, men i 2013 indtraf en splittelse.

Den 1. september 2015 Politiet ransagede mere end 20 medier af Koza İpek Holding, herunder Ankara-kontoret for avisen Bugün, som den dag fremsatte beskyldninger om våbenleverancer til Islamisk Stat-militante ved den tyrkiske grænseby Akçakale. I en igangværende proces mod Koza İpeks bestyrelsesformand Akin Ipek og andet personale ved virksomheden, er disse blev beskyldte for "at give økonomisk støtte til Fetullahist Terror Organization (Feto) og for at formidle dennes propaganda."

Efter en retskendelse blev virksomheden den 26. oktober 2015 placeret under et panel af tillidsfolk, der omfatter tidligere ledere fra den regeringsvenlige Turkuvaz Media Group. Kun få dage før parlamentsvalget 1. november fremsatte oppositionen beskyldninger om, at beslaglæggelsen af bedriften var et skridt til at skræmme medier til stilhed for stemmer kritiske over for AKP. CHP leder Kemal Kılıçdaroğlu udtalte, at demokrati og lovgivning blev suspenderet, hvis en anklager var i stand til at gribe et selskab uden retskendelse.

Den 28. oktober 2015 stormede tyrkisk politi hovedkvarteret for Koza-Ipek mediekoncernen i Istanbul, affyrede tåregas og brugte vandkanoner for at sprede demonstranter uden for kontorerne. Politiets raid var ifølge Ankaras chefanklager knyttet til en undersøgelse af den gruppe, som er mistænkt for "terror finansiering" og "terror propaganda". Europa-Parlamentets præsident Martin Schulz tweetede, at han var "dybt bekymret" for raiden.

Noter

Eksterne henvisninger 
 Koza İpek Holding

Etableret i 1948
Tyrkiet
Vestslesvigsk gård

Den vestslesvigske gård er en sideform af den sønderjyske eller slesvigske gård, som er udbredt i området omkring Tønder og på de danske vadehavsøer. Den modsvarer syd for grænsen Frisergården. 

Den vestslesvigske gård er typisk bygget i øst-vest orientering af hensyn til vestenvinden. Indgangsdøren er placeret ved gårdens vindbeskyttede sydside. Et typisk træk for den sydvestjyske byggeskik er den spidse frontkvist, der sidder over indgangsdøren. Bag indgangsdøren er der ofte en gennemgående gang (e Framgol), der adskiller beboelsesdelen fra stald og udhus. Længen med beboelsesrum og stald kan stå alene eller den kan være en del i et vinkelbygget, tre- eller firelænget bygningskompleks. De er opført i egnstypiske  tegl der kan variere i farven fra mørk sintret brun-violet til lys rød. Taget er typisk halvvalmet, tækket med strå og forsynet med arkengab.

Litteratur 
 Peter Dragsbo (red.): Haus und Hof in Schleswig und Nordeuropa, Heide 2008 (med resumeer på dansk)

Sønderjylland
Landbrugsejendomme
Jordbrug i Danmark
Vadehavet
What Once Was... Liber II

What Once Was... Liber II er en ep af det franske black metal-band Blut aus Nord, udgivet i juli 2012. Det er den anden ep i What Once Was... Liber-trilogien.

Spor 
Albummet har ingen officiel sporliste
 "I" - 14:26
 "II" - 14:28

Fodnoter

Eksterne henvisninger 
 

Blut aus Nord-album
Album fra 2012
What Once Was... Liber III

What Once Was... Liber III er en ep af det franske black metal-band Blut aus Nord, udgivet i oktober 2013. Det er den sidste ep i What Once Was... Liber-trilogien.

Spor 
Albummet har ingen officiel sporliste
 "I" - 5:11
 "II" - 4:28
 "III" - 5:16
 "IV" - 4:33
 "V" - 3:50
 "VI" - 4:47

Fodnoter

Eksterne henvisninger 
 

Blut aus Nord-album
Album fra 2013
Dissociated Human Junction

Dissociated Human Junction er et splitalbum mellem et spansk og tre franske metalbands: Blut aus Nord, Bloodoline, Reverence og Karras.

Spor 
 Bloodoline - "Voyage Till Death" - 6:47
 Bloodoline - "Scorn" - 2:58
 Bloodoline - "Kristallkrush" - 3:05
 Reverence - "Inner Phaze" - 6:48
 Reverence - "Sextasysm" - 6:14
 Blut aus Nord - "I" - 2:59
 Blut aus Nord - "II" - 2:21
 Blut aus Nord - "III" - 3:41
 Karras - "Xenôglossy" - 11:42

Fodnoter

Eksterne henvisninger 
 

Blut aus Nord-album
Bloodoline-album
Reverence-album
Album fra 2007
Deathrow

Deathrow har flere betydninger:
 Death Row Records
 Deathrow (computerspil), et computerspil til Xbox, udgivet i 2002
 Deathrow (italiensk band), et black metal-band fra Italien
 Deathrow (tysk band), et thrash metal-band fra Tyskland
 Deathrow (film)
 Death Row (album), et album af det tyske metalband Accept
 On Death Row, en britisk tv-serie af Werner Herzog
Ronnie Peterson

Bengt Ronnie Peterson (født 14. februar 1944 i Örebro, død 11. september 1978 i Milano) var en svensk racerkører, der i 1970'erne to gange endte på en samlet andenplads om verdensmesterskabet i Formel 1.

Karriere 
Han startede sin Formel 1-karriere ved Monacos Grand Prix i 1970. Året efter endte han på en samlet andenplads, uden at have vundet et eneste løb. Første Grand Prix-sejr fik Peterson 1. juli 1973, da han på Circuit Paul Ricard vandt Frankrigs Grand Prix. 

Ronnie Peterson døde 11. september 1978 på et hospital i Milano, dagen efter at han var forulykket og bilen brudt i brand ved Italiens Grand Prix på Monza-banen.

Eksterne henvisninger 

 

Formel 1-kørere fra Sverige
Personer fra Örebro
Omkomne ved motorsport
Louise af Savoyen

Louise af Savoyen (11. september 1476 – 22. september 1531) var en fransk adelskvinde, der var regerende hertuginde af Auvergne og Bourbon, Hertuginde af Nemours og moder til Kong Frans 1. af Frankrig.

Louise var datter af Hertug Filip 2. af Savoyen og blev som 12-årig gift med Grev Karl af Angoulême, et medlem af den franske kongefamilie. Hun var politisk aktiv og fungerede som regent i Frankrig i 1515, 1525-1526 og i 1529.

Eksterne henvisninger 

Regenter
Huset Savoyen
Hertuger fra Frankrig
Reem

Reem Hamze (født 1999) er en dansk sangerinde og deltager i den danske udgave af X Factor 2016.

Til den såkaldte femstolsudfordring sang hun en coverversion af Etta James' I'd Rather Go Blind.
En sang der blev en af de mest afspillede videoer på YouTube af DR's videoer for X Factor 2016.
Blandt andre sange Reem sang i tv-programmet var Rihannas Stay,
Kwamie Livs Lost In The Girl,
Adeles Hello
og David Bowies Quicksand.
Gennem længere tid var hun anset som favorit til at vinde X Factor, med bedste odds på 2 eller under,
af Danske Spil endda på et tidspunkt sat til 1,60.
I finalen den 1. april 2016 måtte Reem uforventet nøjes med en andenplads i sangkonkurrencen efter hun tabte til Embrace som vandt med 60% af seernes stemmer.
Hun blev dog straks efter afslutningen tilbudt en pladekontrakt.
Hendes stemme blev sammenlignet med Amy Winehouses,
og Gaffas anmelder karakteriserede hende med "Hun har så meget autoritet og er uden tvivl den største, og måske første egentlige, X Factor-stjerne i Danmark."

I 2018 udgav hun Okay, sin første single,
der ifølge Gaffa var "et energisk popnummer", "dansable", "funky", med "internationalt potentiale" og "diva-attituden" intakt.
Den var skabt i samarbejde med produceren Andreas Krüger, der også havde komponeret sangen.
Teksten var skrevet af Krüger, Reem og Joseph Lee Fields.

Reems mor og far, der har palæstinensisk baggrund, kom til Danmark i henholdsvis 1985 og 1990 efter en opvækst i Libanon.
De arbejder som henholdsvis børnehavepædagog og taxachauffør.
Selv er hun vokset op i Valby.
Reem gik på Lyngby Gymnasium, hvor hun fulgte sports-innovationslinjen.
Reem blev tilmeldt X Factor af hendes søster og kusine og fik først at vide at hun var tilmeldt nogle dage før precasting.
Før X Factor havde hun aldrig modtaget sangundervisning,
men derimod haft undervisning i dans på flere danseskoler og danset gennem 8 år.

Noter 

Personer fra Valby
Sangere fra Danmark
Deltagere i X Factor (Danmark)
Frauke Petry

Dr. rer. nat. Frauke Petry (født 1. juni 1975 i Dresden, DDR, som Frauke Marquardt) er en tysk politiker, kemiker og iværksætter.

Politisk karriere 
I 2013 blev hun en af tre talspersoner for partiet Alternative für Deutschland samt formand for AfD i delstaten Sachsen; siden 2014 sidder hun i Sachsens landdag.

Juli 2015 blev hun genvalgt som landsdækkende talsperson sammen med Jörg Meuthen efter mange måneders intern konflikt i partiet. Hendes politiske retning er nationalkonservativ.

Dagen efter Forbundsdagsvalget 2017 trådte Frauke Petry ud af AfDs forbundsfraktion. To dage efter valget forlod hun AfD helt. Hun blev kritiseret for ikke at have meldt afbud før valget - hvor hun blev stemt ind i Forbundsdagen. Desuden var der kritik over, at hun meldte sin udmelding på AfDs første pressekonference efter valget - uden at have advaret nogle af partikollgerne.

Eksterne henvisninger 

 Officiel hjemmeside 
 Frauke Petry  i Sachsens landdag

Politikere fra AfD
Jörg Meuthen

Jörg Meuthen (født 29. juni 1961 i Essen) er en tysk økonomiprofessor og politiker for partiet Alternative für Deutschland (AfD). Siden juli 2015 er han formand for AfD, indtil september 2017 sammen med Frauke Petry. Petry forlod partiet på grund af uoverensstemmelser med andre partifunktionærer. I december 2017 blev Meuthen genvalgt som formand sammen med Alexander Gauland. Han er en af tre talspersoner i Baden-Württemberg samt fraktionschef og medlem af landdagen.

Eksterne henvisninger 

 Jörg Meuthen  hos Hochschule Kehl

Politikere fra AfD
Professorer fra Tyskland
Økonomer fra Tyskland
Personer fra Essen